|  |  |
| --- | --- |
|  | **MAT Á ÁHRIFUM LAGASETNINGAR\***  *– sbr. samþykkt ríkisstjórnar frá 10. mars 2017*  **\***umfjöllun um einstök efnisatriði misjafnlega ítarleg, eftir umfangi máls og eðli |
| **Málsheiti og nr.** | Frumvarp til laga um heimild til að stofna til samvinnu opinberra aðila og einkaaðila um fjármögnun, framkvæmdir og veghald á tilteknum köflum þjóðvega. SRN18100023. |
| **Ráðuneyti** | Samgöngu- og sveitarstjórnarráðuneytið |
| **Stig mats** | Frummat, sbr. 1. gr.  Endanlegt mat, sbr. 10. gr. |
| **Dags.** | 11. júní 2019 |

|  |
| --- |
| 1. **Greining og mat á fjárhagslegum áhrifaþáttum fyrir ríkið** |
| 1. **Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs**   Frumvarpinu er ætlað að heimila ráðherra að setja tilteknar brýnar framkvæmdir í heild eða að hluta í hendur einkaaðila. Um er að ræða heimild til að semja við einkaaðila um fjármögnun framkvæmdanna, uppbyggingu þeirra og veghald. Þá er gert ráð fyrir að framkvæmdaraðila geti með samningi verið heimiluð gjaldtaka á viðkomandi framkvæmdum. Fela má einkaaðilum hvort heldur sem er alla þessa þætti eða einungis hluta þeirra. Þær framkvæmdir sem fyrirséð er að muni heimilað að semja um með þessum hætti verða; brú yfir Ölfusá, brú yfir Hornafjarðarfljót, Axarvegur, tvöföldun Hvalfjarðarganga og Sundabraut. Um er að ræða brýnar en dýrar samgöngubætur sem ekki hafa komist á samgönguáætlun hingað til nema að hluta en nauðsynlegt þykir að ráðast í. Á öllum þessum leiðum hafa vegfarendur val um aðra leið.  Ekki hefur farið fram endanleg greining á fjárhagsáhrifum þess að hefja gjaldtöku á ofangreindum framkvæmdum. Hins vegar hefur farið fram viðamikil vinna á vegum samgöngu- og sveitarstjórnarráðuneytisins við að skoða ýmsar sviðsmyndir gjaldtöku og áhrif hennar. Skýrsla starfshóps ráðuneytisins um nýjar leiðir við fjármögnun vegaframkvæmda frá apríl 2019 er meðfylgjandi.  Ekki er gert ráð fyrir að til útgjalda komi af hálfu hins opinbera umfram það sem gert er ráð fyrir í ramma málefnasviðs samgangna á fjármálaáætlun.   1. **Tekjubreytingar**   Almennt er gert ráð fyrir að einkaaðilum verði falið að annast fjármögnun og framkvæmdir ásamt gjaldtöku. Í slíkum tilvikum myndi ríkið sjálft ekki fá neinar tekjur vegna verkefnisins.   1. **Útgjaldabreytingar**   Gert er ráð fyrir að tekjur af gjaldtöku muni nægja til að standa undir kostnaði við framkvæmdirnar. Í einhverjum tilvikum gæti komið til mótframlag af hálfu ríkisins. Slíkt mótframlag myndi rúmast innan ramma fjármálaáætlunar.   1. **Eignabreytingar**   Vegamannvirkin munu teljast til eignar þeirra aðila sem annast uppbyggingu þeirra þar til samningstíma/gjaldtöku lýkur. Við það tímamark mun ríkið verða eigandi innviðanna. Vegamannvirkin munu einu að síður teljast til þjóðvegakerfis landsins.   1. **Aðrir áhrifaþættir varðandi ríkisfjármál** 2. Samræmi við viðmið og sjónarmið um fyrirkomulag á útgjaldastýringu og umbúnað í fjárlögum   Á ekki við.   1. Samræmi við viðmið um framsetningu fjárlaga og reikningshaldslegan grundvöll samkvæmt lögum um opinber fjármál.   Á ekki við.   1. Uppbygging skattkerfis og tekjuöflunar ríkissjóðs   Á ekki við.   1. Forsendur og umbúnaður þjónustugjalda – lagakröfur   Í frumvarpinu mun gert ráð fyrir að fram fari gjaldtaka af umferð um tiltekna vegi. Frumvarpið inniheldur skýra heimild til gjaldtöku og umgjörð um hana m.a. m.t.t. gjaldtökutíma, fyrirkomulag gjaldtöku, kostnaðargrunn o.s.fv. Í frumvarpinu er gert ráð fyrir heimild til þess að leggja févíti á þau ökutæki sem aka um gjaldskyld mannvirki og ákveðinn rammi settur um upphæð slíkrar gjaldtöku. Þá er kveðið á um eftirlit með gjaldtökunni og viðurlög ef gjaldtakan er ekki í samræmi við kröfur sem gerðar eru í vegalögum og reglum sem settar eru á grundvelli þeirra.   1. Rekstrarform ríkisstarfsemi   Á ekki við.   1. Opinber innkaup og útboð   Framkvæmd laganna er háð reglum um opinber innkaup og útboð.   1. Eignaumsýsla ríkisins   Á ekki við.   1. Réttindi og skyldur ríkisstarfsmanna   Á ekki við.   1. Ríkisstyrkir og ívilnanir, þ.m.t. samræmi við reglur ESA, sbr. 61. gr. EES-samningsins. Ath. tilkynningarskyldu með tveggja mánaða fyrirvara. |
| 1. **Samræmi við útgjaldaramma og fimm ára fjármálaætlun – fjármögnun** |
| 1. **Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins:** 2. í gildandi fjárlögum   Samþykkt frumvarpsins hefur engin áhrif á gildandi fjárlög.   1. í fjárlagafrumvarpi komandi árs   Nei. Ekki mun koma til útgjalda af hálfu ríkisins á grundvelli frumvarpsins á komandi fjárlagaári.   1. í fimm ára fjármálaáætlun ríkisstjórnarinnar   Nei. Ekki mun koma til útgjalda af hálfu ríkisins á grundvelli frumvarpsins umfram það sem gert er ráð fyrir í fjármálaáætlun ríkisstjórnarinnar.   1. **Hafi ekki þegar verið gert ráð fyrir útgjöldum við verkefni, hvernig er þá ætlunin að finna þeim stað innan útgjaldaramma málaflokks t.d. með tilfærslu fjármuna eða með því að draga úr öðrum útgjöldum?**   Sjá B.   1. **Tengist einhver ný eða aukin tekjuöflun verkefninu?**   Nei. |
| 1. **Efnahagsáhrif – áhrif á atvinnulíf, vinnumarkað og samkeppni** |
| 1. **Hagræn áhrif á heildareftirspurn og einstaka markaði – hagstjórnarsjónarmið.**   Framkvæmdirnar sjálfar munu hafa mest áhrif á byggingariðnaðinn. Ekki er um mannfrekar framkvæmdir að ræða en þó verður að gera ráð fyrir að þau taki til sín mannafla og tæki á þeim tíma sem þær standa sem hæst. Ef atvinnuleysi verður enn lágt og spenna í hagkerfinu mikil þegar að framkvæmdir standa yfir verða áhrifin meiri en ella. Framkvæmdirnar munu verða á kostnað annarra byggingaframkvæmda sem sama vinnuafl yrði ella nýtt í. Einnig gæti komið til að yfirvinnustundir aukist og að vinnuafl verði flutt inn í meira mæli vegna verkefnisins.  Vegaframkvæmdir hafa einnig áhrif á fyrirtæki í öðrum geirum sem að þjónusta framkvæmdaraðila, svo sem með því að selja þeim eða leigja tæki, flytja inn bíla o.s.fv.  Samkvæmt aðfanga og afurðatöflu OECD fyrir Ísland árið 2011 eru helstu atvinnugreinar sem að veita framkvæmdaraðilum aðföng eftirfarandi: heildsalar, smásalar, viðgerðir, verslun með steinefni og málma, vélar og tæki, efni og efnavörur og fjármálaþjónusta. Þetta eru allt atvinnugreinar sem geta notið góðs af framkvæmdunum.  Helstu atvinnugreinar sem kaupa þjónustu af byggingaraðilum eru aðilar í fasteignabransanum, einstaklingar og hið opinbera. Fyrir þessa aðila geta framkvæmdir orðið dýrari og erfiðara að fá þjónustu yfir höfuð.  Hins vegar verður ekki séð að þessar framkvæmdir raski samkeppni.  Þá eru ótalin jákvæð áhrif á flutninga og aðra tengda starfsemi vegna minni ferðatíma og á neytendur sem munu njóta bættra samganga og aukins öryggis.  Stærðargráða framkvæmdanna og eðli þeirra er þannig að líkleg áhrif á gjaldeyrismál, peningamál og fjármálastöðugleika eru minniháttar.   1. **Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999.**   Frumvarpið felur ekki í sér breytt regluverk eða stofnanaumhverfi. Reglubyrðin helst því óbreytt. Einu áhrifin sem fyrirtæki munu hugsanlega verða fyrir er vegna aukins umfangs þeirra fyrirtækja sem að að framkvæmdunum munu koma með einum eða öðrum hætti.   1. **Samkeppnisskilyrði** 2. Líkur á því að fjöldi fyrirtækja á markaði takmarkist með beinum hætti vegna reglusetningar (líklegt ef aðgerðin felur í sér einhvers konar einkarétt, leyfiskerfi eða kvóta)   Engar   1. Líkur á því að fyrirtækjum á markaði fækki með óbeinum hætti vegna reglusetningar (líklegt ef aðgerðin felur í sér aukinn kostnað við inngöngu á markað eða tekur aðeins til hluta starfandi fyrirtækja)   Litlar líkur eru því. Þótt framkvæmdirnar séu stórar þá verða þær aldrei veigamikill hluti byggingarstarfsemi hvers árs. Með útboði má nýta samkeppni á milli aðila. Ef að eitthvað fyrirtæki mun hrökklast af markaði verður það tæplega vegna þessara framkvæmda. Líklegra er að framkvæmdirnar fjölgi fyrirtækjum vegna þess að þær auka fjölda verkefna sem standa til boða.   1. Takmarkanir á möguleikum fyrirtækja til þess að mæta samkeppni vegna reglusetningar (líklegt ef aðgerðin hefur áhrif á verð fyrirtækja eða eðli vörunnar t.d. staðlar eða ef aðgerðin takmarkar sölusvæði, svigrúm til að auglýsa eða til að ákveða hvernig vara er framleidd   Á ekki við.   1. Takmarkanir á frumkvæði fyrirtækja til að stunda samkeppni með virkum hætti vegna reglusetningar (líklegt ef aðgerðin felur í sér að fyrirtæki verði undanþegin samkeppnislögum eða ef fyrirtæki bera skyldu eða eru hvött til að skipta með sér hvers konar viðskiptalegum upplýsingum)   Á ekki við. Engar slíkar takmarkanir fylgja þessum lagabreytingum, hvorki með beinum eða óbeinum hætti. |
| 1. **Önnur áhrif** |
| 1. **Áhrif á fjárhag sveitarfélaga, sbr. 129. gr. sveitarstjórnarlaga, nr. 138/2011**   Engin bein áhrif á fjárhag sveitarfélaga hljótast af þessum lagabreytingum.   1. **Áhrif á frelsi til að veita þjónustu (með eða án staðfestu á Íslandi)**   Engin bein áhrif á frelsi til að veita þjónustu hljótast af þessum lagabreytingum.   1. **Áhrif á tæknilegar reglur um vöru og fjarþjónustu, sbr. lög nr. 57/2000.**   Engar tæknilegar reglur felast í frumvarpinu.   1. **Áhrif á byggðalög**   Framkvæmdirnar munu hafa jákvæð áhrif á ferðatíma fólks, öryggi á vegum og þægindi við að ferðast. Hins vegar hefur gjaldtaka áhrif á ferðakostnað fólks.   1. **Áhrif á frjáls félagasamtök**   Frumvarpið hefur engin fyrirsjáanleg áhrif á félagasamtök.   1. **Áhrif á jafnrétti kynjanna**   Frumvarpið hefur engin fyrirsjáanleg áhrif á jafnrétti kynjanna.   1. **Áhrif a lýðheilsu**   Frumvarpið hefur engin fyrirsjáanleg áhrif á lýðheilsu.   1. **Áhrif á menntun, nýsköpun og rannsóknir**   Frumvarpið hefur minniháttar áhrif á menntun, nýsköpun og rannsóknir. Áhrifin fælust þá aðallega í bættu aðgengi að framhaldsskólum og háskólum og stofnunum og fyrirtækjum á sviði nýsköpunar og rannsókna vegna bætts umferðaröryggis og greiðari samgangna.   1. **Áhrif á möguleika einstaklinga og fyrirtækja til að eiga samskipti þvert á norræn landamæri**   Engin áhrif.   1. **Áhrif á stjórnsýslu, s.s. hvort ráðuneyti og stofnanir eru í stakk búin til að taka við verkefni.**   Þungi verkefnisins mun lenda á Vegagerðinni við undirbúning útboða samvinnuverkefna og að einhverju leyti Samgöngustofu vegna eftirlitshlutverks síns. Aukið álag á ráðuneytin er ekki meira en álag vegna annarra hefðbundinna verkefna.   1. **Áhrif á stöðu tiltekinna þjóðfélagshópa, s.s. aldurshópa, tekjuhópa, mismunandi fjölskyldugerðir, launþega/sjálfstætt starfandi/utan vinnumarkaðar.**   Fyrir tekjuminni einstaklinga vegur gjaldtaka á vegum þyngra en fyrir aðra. Fyrir vikið er mögulegt að einhverjir tekjuminni muni sjá hag sinn minnka vegna gjaldtöku ef til hennar kemur. Hins vegar má gera ráð fyrir að tekjulágir einstaklingar sem ferðast daglega um gjaldtökusvæði á einkabíl nýti sér einnig aðra ferðamáta, t.d. strætó. Vera má að sá hópur sem myndi velja sér aðra ferðamáta stækki því vegna gjaldtöku af umferð.   1. **Áhrif á umhverfi og sjálfbæra þróun**   Á ekki við. |
| 1. **Niðurstaða mats – með vísun í fylgiskjöl ef við á** |
| 1. **Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag.**   Svo sem lýst hefur verið hefur frumvarpið engin bein fjárhagsáhrif fyrir ríkissjóð umfram það sem gert er ráð fyrir í fjármálaáætlun.   1. **Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á** 2. **Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat)** |
| 1. **Til útfyllingar vegna endanlegs mats – breytingar frá frummati** |
| 1. **Voru áform um lagasetninguna ásamt frummati á áhrifum kynnt fyrir FJR?** 2. **Eru helstu efnisatriði frumvarpsins óbreytt/lítið breytt frá þeim tíma?** 3. **Ef gerðar hafa verið breytingar umfram það, sbr. það frummat á áhrifum frumvarpsins sem áður var kynnt, hverjar eru þær og hver eru fjárhagsáhrifin?** |